kardosdrur/scandi-wiki huggingface dataset:
Slovakiets geografi

Slovakiet er et land i Centraleuropa med bjergrige regioner i nord og fladt lavlandsterræn i syd. Landet grænser mod Polen i nord, Ukraine i øst, Ungarn i syd og Østrig og Tjekkiet i vest, og den totale længde af landegrænsen er på 1.524 km. Det dækker et område på omkring 50 km² fra bjerget Beskydok i nord til landsbyen Patince i syd, fra bjerget Kremenec i øst til Moravafloden i vest. Omkring en tredjedel af dette er dyrket mark, mens skov dækker over 40 procent af arealet.

Topografi 

Det slovakiske landskab defineres af to geografiske regioner, Karpaterne og den Pannoniske Slette. Omkring to tredjedele af landet er i Karpaterne, nærmere bestemt Vestkarpaterne. Området begynder ved De Små Karpater i vest og fortsætter med bjergkæden Fatra-Tatra. 

En tredjedel af landet strækker sig ind på den Pannoniske Slette, som er delt i tre dele i Slovakiet. Lavlandet omkring Morava er en del af Wienerbækkenet, lavlandet omkring Donau i syd er en del af den Lille Ungarske Slette, lavlandet i øst en del af den Ungarske Slette.

Floder og indsøer 

Det meste af landet ligger i afvandingsarealet til Donau. Kun områderne omkring Poprad og Dunajec i nord dræneres via Wisła til Østersøen. Grænsen mellem afvandingsarealerne til Donau og Wisła er en del af det europæiske vandskel.

Donau er også den største flod i landet med en middelvandføring på 2.025 m³ i sekundet nær Bratislava. Den udgør en del af landets grænse mod Ungarn. Donaus vigtigste sidefloder i Slovakiet er Váh, Slovakiets længste flod, Hron og Ipeľ. En anden vigtig flod er Tisza, som udgør 5 km af grænsen mod Ungarn i sydvest. 

Den største naturlige indsø er Veľké Hincovo pleso i Tatrabjergene med et areal på 0,2 km². Der er også flere menneskeskabte søer, den største af disse er Oravareservoaret på 35 km².

Klima 
Klimaet i Slovakiet er delt to i af den samme bjergrække, som deler landet. Lavlandet med Donaudalen i sydvest er det varmeste område af landet. Her kan fugtig luft strømme nordover fra Middelhavet, så at flere dage i juli og august kan have høj luftfugtighed. Resten af Slovakiet har næsten lige så varme forhold om dagen, men nætterne er som regel køligere, særligt i højereliggende områder. Sommeren er den vådeste periode på året, men i det store og hele er Slovakiet et tørt land af at være i Europa. Tordenbygerne bliver færre i september og oktober. Sent på efteråret kan nedbøren øge igen og give gråt og trist vejr, før vinteren kommer. Bratislava har en normal årsnedbør på 649 mm, hvilket er repræsentativt for store dele af landet. 

Kolde luftmasser kan ofte lægge sig i dalene mellem bjergene i Karpaterne, og byer som Prešov og Košice kan få tåge i flere dage i træk. I Bratislava har derimod mere standardvinterforhold med et par meget kolde dage, men også nogle milde indimellem. Højere terræn som i Tatrabjergene er generelt koldere end Donaudalen og kan få en god del sne. De højeste toppe kan få sne allerede fra september. I det store og hele er der derimod oftere mindre skyet i bjergområderne end i lavlandet i øst.

Noter

Eksterne henvisninger 

http://mellomeuropa.blogg.no/1301044754_slovakia.html
Super Bowl XXXII

Super Bowl XXXII var den 32. udgave af Super Bowl, finalen i den amerikanske football-liga NFL. Kampen blev spillet 25. januar 1998 på Qualcomm Stadium i San Diego og stod mellem Denver Broncos og Green Bay Packers. Broncos vandt 31-24 og vandt dermed klubbens første Super Bowl nogensinde.

Kampens MVP (mest værdifulde spiller) blev Broncos running back Terrell Davis.

32
Sport i 1998
Super Bowl XXXIII

Super Bowl XXXIII var den 33. udgave af Super Bowl, finalen i den amerikanske football-liga NFL. Kampen blev spillet 31. januar 1999 på Pro Player Stadium i Miami og stod mellem Denver Broncos og Atlanta Falcons. Broncos vandt 34-19 og tog dermed den anden Super Bowl-titel i klubbens historie.

Kampens MVP (mest værdifulde spiller) blev Broncos quarterback John Elway.

Super Bowl XXXIII er den hidtil eneste Super Bowl der har haft dansk deltagelse. Kickeren Morten Andersen var med på Falcons hold, efter at have afgjort semifinalen mod Minnesota Vikings. Andersens syv point var dog ikke nok til at true Broncos.

33
Sport i 1999
Super Bowl XXXIV

Super Bowl XXXIV var den 34. udgave af Super Bowl, finalen i den amerikanske football-liga NFL. Kampen blev spillet 30. januar 2000 i Georgia Dome i Atlanta og stod mellem St. Louis Rams og Tennessee Titans. Rams vandt 23-16, og sikrede dermed klubbens første Super Bowl-triumf nogensinde.

Kampens MVP (mest værdifulde spiller) blev Rams quarterback Kurt Warner.

34
Sport i 2000
Égina

Égina (andre almindelige stavemåder er Ægina eller Aigina , og navnet udtales i alle tilfælde Éjina) er en lille frugtbar græsk velhaver-ø, der ligger blandt De Saroniske Øer omkring 15 km sydvest for Athen.

Geografi 
Égina er på 85 km², med 13 552 indbyggere.

Øen har ingen lufthavn. Øens højeste punkt hedder Oros, og er 532 meter over havet.

Man kan sejle til øen via Poros, Hydra eller Piræus.

Hovedbyen/havnebyen hedder også Égina.

Øens doriske tempel 

Éginas lokale gudinde i antikken, Afaia, blev dyrket helt tilbage i mykensk tid. En myte identificerede hende med den kretensiske gudinde Britomartis, der flygtede fra Kreta ved at kaste sig i havet fra en klippe, efter at kong Minos havde antastet hende,  og reddede sig i land på Égina. Marmor-udsmykningen (nu på et museum i München) fra Afaias doriske tempel på Égina viser, at hun under påvirkning fra det nærliggende Athen var smeltet delvis sammen med Athene. Tyskere reddede udsmykningen i 1811, da de lokale bønder var i færd med at rive templet ned for at sælge marmoren til cement-produktion – til den gældende pris for kalk. 

I græsk mytologi var Aeacus konge over Égina. Han var søn af Zeus og Aigina, så øen var opkaldt efter hans mor. Da hans kongedømme blev affolket af pest, bad han til Zeus om nye undersåtter. Zeus skabte så en ny befolkning ved at forvandle myrer til mennesker. De fik navnet myrmidonere (= myrefolk), og deltog senere i den græske ekspedition til Troja, anført af Akilleus. Kong Aeacus var far til heroerne Telamon og Peleus, og dermed farfar til Akilleus. Aeacus var også gudernes yndling og så kendt for sin fromhed, at han efter sin død blev utpeget til at være en af dommerne i dødsriget Hades, sammen med Minos og Rhadamantys.

Henvisninger 

De Saroniske Øer
Super Bowl XXXV

Super Bowl XXXV var den 35. udgave af Super Bowl, finalen i den amerikanske football-liga NFL. Kampen blev spillet 28. januar 2001 på Raymond James Stadium i Tampa og stod mellem Baltimore Ravens og New York Giants. Ravens vandt 34-7, og sikrede sig dermed klubbens første Super Bowl-titel.

Kampens MVP (mest værdifulde spiller) blev Ravens linebacker Ray Lewis.

35
Sport i 2001
Poros

Poros er lille græsk ø, der ligger i De Saroniske Øer tæt på Athen. Poros er 33 km² og har 4000 indbyggere. Øen har ingen lufthavn, men man kan sejle dertil via Égina, Hydra eller Piræus.

Hovedbyen/Havnebyen, der også hedder Poros, har mange ældre huse, som er bygget op omkring bjerget, der består af tre bakker. De er af vulkanske materialer, der stammer fra vulkanerne på Methana. De små gader snor sig mellem husene. Der findes ikke noget præcist bykort, så selv fastboende kan opdage nye gader, og man kan bruge lang tid på at udforske dem. På den ene bjergtop er der placeret et klokketårn, som for mange turister er en attraktion, man må op til.

Eksterne henvisninger 

 poros.dk

De Saroniske Øer
Super Bowl XXXVII

Super Bowl XXXVII var den 37. udgave af Super Bowl, finalen i den amerikanske football-liga NFL. Kampen blev spillet 26. januar 2003 på Qualcomm Stadium i San Diego og stod mellem Tampa Bay Buccaneers og Oakland Raiders. Buccaneers vandt 48-21 og sikrede sig dermed klubbens første Super Bowl-sejr nogensinde. 

Kampens MVP (mest værdifulde spiller) blev Buccaneers safety Dexter Jackson.

37
Sport i 2003
Hydra (ø)

Hydra er lille græsk klippe-ø, der ligger i De Saroniske Øer tæt på Athen.

Hydra er på 55 km2, med 3000 indbyggere.

Øen har ingen lufthavn. Hydra er totalfredet og bil-fri.

Man kan sejle til øen via Égina, Poros, Piræus, Spetses eller fra fastlandet Peloponnes - fra det lille bådested Metochi eller landsbyen Ermioni.

Hovedbyen/Havnebyen hedder Hydra.

Eksterne henvisninger 

De Saroniske Øer
Spetses

Spetses er den sydligste græske ø i De Saroniske Øer tæt på Athen. Spetses er på 22 km², og har 3.800 indbyggere.  Hovedbyen/Havnebyen hedder Spetses.

Øen har ingen lufthavn. Man kan sejle til øen via Kosta, Piræus eller Peloponnes.

Historie 
Man har fundet arkæologiske fund på Spetses fra 2000 f.Kr.

Siden antikken har Spetses været underlagt romersk , byzantinsk , venetiansk samt osmannisk overhøjhed. Øen havde en central rolle under Den græske uafhængighedskrig i 1820'erne .

Natur 
I antikken blev øen kaldt for Pytioussa , "Pinjeøen", eftersom øen var overdækket af pinjeskov. Sit nuværende navn fik øen af venetianere som kaldte øen Isla di Spezzie , "Duftenes ø". Det samme træ gjorde også at Spetses havde en vigtig funktion i antikkens søfart. Skibsindustrien decimerede dog skoven kraftigt i 1600- og 1700-tallet, da også mange af de historiske bygninger som findes på øen opførtes. Meget af vegetationen i dag udgøres af den skov som er blevet genplantet i 1900-tallet.

Eksterne kilder/henvisninger 

Spetsesportal 

De Saroniske Øer
Super Bowl XL

Super Bowl XL var den 40. udgave af Super Bowl, finalen i den amerikanske football-liga NFL. Kampen blev spillet 5. februar 2006 på Ford Field i Detroit og stod mellem Pittsburgh Steelers og Seattle Seahawks. Steelers vandt 21-10 og tog dermed den 5. Super Bowl-titel i holdets historie. 

Kampens MVP (mest værdifulde spiller) blev Steelers wide receiver Hines Ward.

40
Sport i 2006
Super Bowl XLI

Super Bowl XLI var den 41. udgave af Super Bowl, finalen i den amerikanske football-liga NFL. Kampen blev spillet 4. februar 2007 på Dolphin Stadium i Miami og stod mellem Indianapolis Colts og Chicago Bears. Colts vandt 29-17.

Kampens MVP (mest værdifulde spiller) blev Colts quarterback Peyton Manning.

41
Sport i 2007
Røverkøb

Røverkøb er en dansk butikskæde, der forhandler bl.a. maling, gulvbehandling og andre produkter indenfor gør-det-selv. Kæden profilerer sig på lave priser.

Røverkøb blev dannet i 1995. Kæden består af 20 butikker, der alle er beliggende i Storkøbenhavn.

Eksterne henvisninger
 Røverkøbs hjemmeside

Farvehandlerkæder i Danmark
Etableret i 1995
Pumpemester

En pumpemester er en funktionsbetegnelse på et orlogsskib.

Det var den person af maskinbesætningen, som havde ansvaret for det særlige tilsyn med sprøjtematerialet til brandslukning, lænsepumper m.m. samt de rørledninger i skibet, som anvendes til at hente vand fra søen, henholdsvis udpumpe til søen fra skibets forskellige vandtætte rum.

Pumpemesteren havde også ansvaret for alt maskineri uden for maskinrummene, bl.a. kraner, spil, styremaskine,motorbåde.
Sanitære installationer hørte også under pumpemesteren, lige som det var ham, der havde ansvaret for, at der var bunkret dieselolie, smøreolie, gearolie, vand,,ilt og gas til svejsning og benzin til påhængsmotorer.
Han havde også ansvaret for trimningen af skibet ved at flytte rundt på lasten af olier.

Stillingsbetegnelser
Kragehul

Kragehul-Fundet, fra Kragehul Mose eller Flemløse Grave i Flemløse Sogn , (Båg Herred) øst for Assens, er et mosefund fra jernalderen.

De første fund blev gjort under tørvegravning, og blev offentliggjort i 1761 af S. Abildgaard. Midt i det 19. århundrede blev der fundet flere våben og udrustningsgenstande. I 1865 foretog Conrad Engelhardt, der havde stået for udgravningen af Nydambåden, en prøveudgravning på 40 m². Der blev fundet våben og andet krigsudstyr fra omkring 200-500 e.kr., og de stammer fra flere nedlægninger. Endvidere fandtes knive, kamme, niptænger,
lerkar, et bronzekar m. m. Flere af
sagerne er forsætligt beskadiget før de blev smidt i mosen. Fundene blev gjort i en dybde af 1—1½ m under mosens
overflade, dels på den lerede sandbund, dels
i det nærmeste tørvelag.

Eksterne kilder/henvisninger 

 Conrad Engelhardt: "Kragehul Mosefund" (Aarbøger for nordisk Oldkyndighed og Historie 1866, s. 157-172) 
Fund og Fortidsminder
Salmonsen
 

Oldsager fra skandinavisk jernalder
Assens Kommune
Arkæologiske fund fra Danmark
Gulplettet aspargesbille

Gulplettet Aspargesbille (Crioceris asparagi) er en slank bille med tre gulligt-hvide pletter langs hver af dækvingerne. Den lever udelukkende af planter fra slægten Asparges (Asparagus), hvor den afgnaver skuddene for blade, knopper, blomster og skudspidser. Skaden kan blive meget synlig, og energitabet ved at have mistet bladene svækker planten det følgende år.

Livscyklus 
Under danske forhold er der normalt 2 generationer pr. år. Under mere varme klimaforhold kan der være op til 5 årlige generationer, som kommer i bølger med ca. 4 ugers mellemrum. De voksne biller overvintrer under vissent løv, under bark eller i hule stængler. De kommer frem i slutningen af april eller begyndelsen af maj, hvor de straks parrer sig. Hunnen lægger de mørkegrønne, 2 mm lange æg enkeltvis eller 3-8 sammen på de nye aspargesskud. De afsættes vinkelret på underlaget og hæftet fast i den ene ende. Efter ca. en uge klækkes æggene, og larverne begynder straks at gnave af planterne. Larverne er grågrønne med sort hoved og sorte ben. Efter 2-3 uger er de udvoksede, hvorefter de søger ned for at forpuppe sig i jorden. Pupperne er omgivet af en silkeagtig kokon, og efter 5-10 dage kryber de voksne biller ud af hylsteret.

I juli kommer den 2. generation af biller frem, og efter parringen lægger hunnerne æg på samme måde, som det skete med 1. generations æg. Larverne af den nye generation er ofte meget talrige, og de gnaver kraftigt på planterne frem til september, hvor de forpupper sig. De nyklækkede voksne biller opsøger beskyttede steder, hvor de overvintrer.

Skade på planterne 
Billernes og især larvernes gnav fjerner blomster, knopper og blade. Manglen på blade nedsætter fotosyntesen, og planten berøves mulighed for at oplagre energirig næring til næste års vækst. Hos aspargesavlerne er det dog larvernes gnav i skudspidserne ("hovederne"), som er mest frygtet, for det misdanner skuddet, og de brunvisne hoveder gør afgrøden usælgelig
.

Naturlige fjender 
Snyltehvepsen Tetrastichus asparagi lægger æg i aspargesbillens æg, og hvepsens larver æder æggene indefra. Desuden har nederlandske forsøg vist, at rundormen Steinernema feltiae er næsten 100 % effektiv i udryddelsen af larverne. Metoden er dog stadig (2008) på forsøgsstadiet.

Både biller og larver ædes af edderkopper, rovinsekter, fugle og spidsmus.

Noter

Eksterne henvisninger 
 Finn Obel:Når Aspargesbillen er på spil

Bladbiller
Skadedyr
Asparges
Lone Hindø

Lone Hindø (født 15. oktober 1948 i Ringkøbing) er sognepræst, teolog, dåbsforsker,  forfatter og politiker.

Hun er student fra Vestjysk Gymnasium i Tarm og blev uddannet lærer fra Silkeborg Seminarium i 1971. I årene 1986-1994 var hun rådmand i Aarhus. Hun læste teologi ved Aarhus Universitet og blev cand.theol. herfra i 1998.

Lone Hindø var fra 1982–1994 og igen 1998–2002 medlem af Aarhus Byråd og fra 1994–1998 medlem af Århus Amtsråd. I 1986 blev hun byens første kvindelige rådmand; først i magistraten for el, vand og varme samt kollektiv trafik. Senere var hun rådmand for skole- og kulturområdet. Hun trådte derefter et skridt tilbage og blev atter menigt byrådsmedlem for på den måde bedre at kunne hellige sig teologistudiet. Frem til 1995 repræsenterede hun SF, men brød med partiet og meldte sig efter en kort periode som løsgænger ind i Socialdemokratiet. Fra 1997 til 2002 var hun bl.a. formand for kommunens sundhedsudvalg. Lone Hindø valgte ikke at genopstille ved valget i november 2001. Hun har siden været aktiv i den socialdemokratiske organisation på forskellig vis. Hun opstillede atter til valget 2017 og blev valgt til Aarhus fra 1. januar 2018. Hun er nu formand for sundhedsudvalget samt medlem af udvalg for social og beskæftigelse.

Siden 1998 har Lone Hindø været sognepræst. Først i et tre måneders vikariat ved Them Pastorat og siden ved Trige-Ølsted-Spørring Pastorat. 

Hun har fra 2002 forsket i dåben set fra en kulturhistorisk synsvinkel. Hendes projekt er: Dåb og klær. Dåben som bærer af tradition.

Lone Hindø er gift med biolog, lic.scient. Vagn Juhl-Larsen. Ægteparret bor på en mindre gård vest for Aarhus, hvor de bl.a. opdrætter heste.

Bibliografi 
*    "Bogen om ost. Mild, moden mangfoldig." (med Kirsten Iversen, (2011)

*   "Bogen om sennep. Stærk, sød, sanselig." (m. flere, (2010)
 "Kongelig dåb. Fjorten generationer ved Rosenborg-døbefonten", (med Else Boelskifte, 2007)
 "Husker du vor skoletid? En krønike om Ringkjøbing Skole",(2004)
 "Revybyen Ringkjøbing",(2002)
 "Himmel og have, en økologisk almanak",(med Vagn Juhl-Larsen, 1988)
 "Forureningsøkologi og affald" (med Sesse Søgaard, 1987)
 "Dagmar, den første kvinde i Århus Byråd",(1986)
 "Ærlighed og kildevand"(med Vagn Juhl-Larsen og Per Christensen, 1986)

Faglitterære forfattere fra Danmark
Selvbiografer fra Danmark
Kommunalbestyrelsesmedlemmer fra Socialdemokraterne
Amtsrådsmedlemmer fra SF
Præster fra Danmark
Teologer fra Danmark
Medlemmer af Aarhus Byråd
Personer fra Ringkøbing
Lærere fra Danmark
Kommunalbestyrelsesmedlemmer fra SF
Dansksprogede forfattere fra Danmark
Rådmænd i Aarhus
Gymnastik under sommer-OL 2008

Gymnastik står på det olympiske program for 26. gang under Sommer-OL 2008 i Beijing. Konkurrencerne finder sted i perioden 9. – 24. august i National Indoor Stadium. Der er tre hovedgrupper: Redskabsgymnastik, rytmisk gymnastik og trampolinspring.

Medaljer

Redskabsgymnastik 
Her konkurreres individuelt og for hold i mangekamp for både herrer og damer samt i de enkelte discipliner, der varierer en smule for herrer og damer. 

Kvalifikationsrunderne fandt sted 9. august (herrer) og 10. august (damer).

Mangekamp, hold, damer 
Finalen fandt sted 13. august.

Mangekamp, individuelt, damer 
Finalen fandt sted 15. august.

Gulv, damer 
Finalen fandt sted 17. august.

Hop, damer 
Finalen fandt sted 17. august.

Barre, damer 
Finalen fandt sted 18. august.

Bom, damer 
Finalen finder sted 19. august.

Mangekamp, hold, herrer 
Finalen fandt sted 12. august.

Mangekamp, individuelt, herrer 
Finalen fandt sted 14. august.

Gulv, herrer 
Finalen fandt sted 17. august.

Hest, herrer 
Finalen fandt sted 17. august.

Ringe, herrer 
Finalen fandt sted 18. august.

Hop, herrer 
Finalen fandt sted 18. august.

Barre, herrer 
Finalen finder sted 19. august.

Reck, herrer 
Finalen finder sted 19. august.

Rytmisk gymnastik 
Her konkurreres individuelt og for hold, kun for damer. Kvalifikationsrunderne finder sted 21. og 22. august.

Hold 
Finalen finder sted 24. august.

Individuelt 
Finalen finder sted 23. august.

Trampolinspring 
Her konkurreres individuelt for herrer og damer. Kvalifikationsrunderne fandt sted 16. august.

Damer 
Finalen fandt sted 18. august.

Herrer 
Finalen finder sted 19. august.

Eksterne henvisninger

    

Sportsgrene under sommer-OL 2008
2008
Anzing

Anzing er en kommune i Landkreis Ebersberg i Regierungsbezirk Oberbayern i den tyske delstat Bayern.

Geografi 
Der er følgende bydele, landsbyer og bebyggelser i kommunen: Anzing, Auhofen, Boden, Froschkern, Frotzhofen, Garkofen, Hl. Kreuz, Höggerloh, Kaisersberg, Köppelmühle, Lindach, Mauerstetten, Obelfing, Oberasbach, Ranharting, Ried, Staudach, Unterasbach og Ziegelstadel.
Aßling

Aßling er en kommune i Landkreis Ebersberg i Regierungsbezirk Oberbayern i den tyske delstat Bayern. Den er sammen med kommunerne Emmering og Frauenneuharting medlem af Verwaltungsgemeinschaft Aßling.

Geografi 
I Aßling løber floden Attel. Kommunen ligger cirka 40 km fra delstatshovedstaden München, med en station på jernbanelinjen München – Rosenheim . Til Grafing b.München er der kun 7 km, til Ebersberg 11 km, til Wasserburg am Inn 23 km og til Rosenheim 20 km.
 
I 1818 dannedes den kommunen med landsbyerne Adelpolt, Ametsbichl, Aßling, Ast, Bichl, Haar, Holzen, Längholz, Langkofen, Martermühle, Niclasreuth, Obstädt, Osterwald, Pörsdorf, Pürzelberg, Rammel, Sixtenreit, Sonnenreit, Steinkirchen, Stelzenreit, Tegernau, Thaldorf og Wollwies. 
I 1978 indlemmedes den tidligere selvstændige kommune Loitersdorf med landsbyerne Dorfen, Hochreit, Lorenzenberg, Loitersdorf, Ober- und Untereichhofen, Pfadendorf, Hainza, Pausmühle, Setzermühle og Siglmühle .
Anders Mølgaard Jensen

Anders Mølgaard Jensen (9. august 1958 i Vindelev Sogn–3. februar 2001 i Vejle) var en dansk politiker og medlem af Folketinget for Venstre i Juelsmindekredsen (Vejle Amtskreds) fra 1990 til 2001.

Jensen var student fra Rødkilde Gymnasium i 1978 og blev uddannet lærer fra Jelling Statsseminarium i 1984. Han arbejdede derefter som lærer bl.a. i Hedensted Kommune.

Han blev året forinden næstformand for Venstres Ungdom. I 1986 blev han opstillet til Folketinget, først i Vejlekredsen, og fra 1988 i Juelsmindekredsen. I 1990 blev han valgt, og blev bl.a. sit partis uddannelsesordfører. I Folketinget var han tingssekretær og internt medlem af Venstres gruppebestyrelse og formand for partiorganisationens aktivitetsudvalg. En af hans mærkesager var bevarelsen af de små landsbysamfund; han var således aktiv i Landsforeningen Landsbyerne i Danmark og var også medlem af Miljøministeriets rådgivende udvalg vedrørende nærbutikker samt dets landsbykontaktudvalg.

Eksterne kilder/henvisninger 
 Nekrolog, Kristeligt Dagblad, 6. februar 2001
 

Tidligere folketingsmedlemmer fra Venstre
Folketingsmedlemmer i 1990'erne
Folketingsmedlemmer i 2000'erne
Super Bowl XLII

Super Bowl XLII var den 42. udgave af Super Bowl, finalen i den amerikanske football-liga NFL. Kampen blev spillet 3. februar 2008 på University of Phoenix Stadium i Glendale, Arizona, og stod mellem New York Giants og New England Patriots. På trods af at Patriots var favoritter vandt Giants kampen 17-14.

Kampens MVP (mest værdifulde spiller) blev Giants quarterback Eli Manning, der dermed sikrede sig prisen året efter hans storebror, Peyton Manning, havde gjort det samme for Indianapolis Colts i Super Bowl XLI.

42
Sport i 2008
Super Bowl XLIII

Super Bowl XLIII var den 43. udgave af Super Bowl, finalen i den amerikanske football-liga NFL. Kampen blev spillet 1. februar 2009 på Raymond James Stadium i Tampa og stod mellem AFC-vinderne Pittsburgh Steelers og NFC-mestrene Arizona Cardinals. Pittsburgh vandt opgøret 27-23.

Kampen blev først afgjort i sidste minut, da Steelers wide receiver Santonio Holmes greb det afgørende touchdown fra quarterback Ben Roethlisberger. Forud var gået en dramatisk kamp, hvor Cardinals havde lavet et comeback, der med kun 2 et halvt minut tilbage bragte dem i sejrsposition. Kampens MVP (mest værdifulde spiller), blev også Santonio Holmes.

Kampens pauseunderholdning blev leveret af den amerikanske rocklegende Bruce Springsteen.

Kilder

Eksterne henvisninger 

 Super Bowl 43's officielle hjemmeside

43
Sport i 2009
Super Bowl XLIV

Super Bowl XLIV var den 44. udgave af Super Bowl, finalen i den amerikanske football-liga NFL. Kampen blev spillet 7. februar 2010 på Sun Life Stadium i Miami og stod mellem vinderne af de to konferencer AFC og NFC Indianapolis Colts og New Orleans Saints. New Orleans Saints vandt kampen med 31-17 efter 6-10 ved pausen.

Eksterne henvisninger 

44
Sport i 2010
The Exploited

The Exploited er et punk-band fra Skotland. Stiftet i Edinburgh i 1979 af Wattie Buchan.

Medlemmer 
 Wattie Buchan – forsanger
 Wullie Buchan – trommeslager
 Mikie – bassist
 Gav – guitarist

Eksterne henvisninger 
 Officiel hjemmeside
 The Exploited hos Encyclopaedia Metallum

Musikgrupper fra Skotland
Queensboro Bridge

Queensboro Bridge (også kendt som 59th Street Bridge) er en cantileverbro, der går over East River og forbinder de to New York-bydele Manhattan og Queens. Broen åbnede for offentligheden den 30. marts 1909.

Queensboro Bridge er 1135,08 meter lang og blev opført af civilingeniøren Gustav Lindenthal.

Eksterne henvisninger 

 Info on Queensboro Bridge

Bygninger, konstruktioner og anlæg i New York City
Cantileverbroer
Broer i USA